CELEX: 32019D0304
Language: et
Date: 2019-02-18 00:00:00
Title: Nõukogu otsus (EL) 2019/304, 18. veebruar 2019, mis käsitleb Suurbritannia ja Põhja-Iiri Ühendkuningriigi teadet soovi kohta lõpetada osalemine teatavates Schengeni acquis' sätetes, mis sisalduvad nõukogu määruses (EÜ) nr 377/2004 sisserände kontaktametnike võrgustiku loomise kohta

22.2.2019   
               
               
                  ET
               
               
                  Euroopa Liidu Teataja
               
               
                  L 51/7
               
            
         NÕUKOGU OTSUS (EL) 2019/304,
         18. veebruar 2019,
         mis käsitleb Suurbritannia ja Põhja-Iiri Ühendkuningriigi teadet soovi kohta lõpetada osalemine teatavates Schengeni acquis' sätetes, mis sisalduvad nõukogu määruses (EÜ) nr 377/2004 sisserände kontaktametnike võrgustiku loomise kohta
         EUROOPA LIIDU NÕUKOGU,
         võttes arvesse Euroopa Liidu lepingut,
         võttes arvesse Euroopa Liidu toimimise lepingut,
         võttes arvesse Euroopa Komisjoni ettepanekut,
         võttes arvesse Euroopa Liidu lepingule ja Euroopa Liidu toimimise lepingule lisatud protokolli nr 19 Euroopa Liidu raamistikku integreeritud Schengeni acquis' kohta, eriti selle artikli 5 lõiget 3,
         võttes arvesse, et Suurbritannia ja Põhja-Iiri Ühendkuningriigi valitsus teatas Euroopa Liidu raamistikku integreeritud Schengeni acquis'd käsitleva protokolli nr 19 artikli 5 lõike 2 kohaselt 1. oktoobril 2018. aastal nõukogu eesistujale kirja teel, et ta ei soovi osaleda Euroopa Parlamendi ja nõukogu sisserände kontaktametnike Euroopa võrgustiku loomist käsitlevas määruse ettepanekus,
         ning arvestades järgmist:
         
                     (1)
                  
                  
                     Ühendkuningriik on osalenud nõukogu määruses (EÜ) nr 377/2004, (1) mida on muudetud Euroopa Parlamendi ja nõukogu 5. aprilli 2011. aasta määrusega (EL) nr 493/2011 (2).
                  
               
                     (2)
                  
                  
                     1. oktoobril 2018 ehk nõutud kolmekuulise tähtaja jooksul teatas Ühendkuningriik nõukogu eesistujale soovist mitte osaleda uuesti sõnastatud määruse (EÜ) nr 377/2004 vastuvõtmisel, mille komisjon esitas 16. mail 2018 ja mis edastati nõukogule kõigis nõutavates keeltes 2. juulil 2018.
                  
               
                     (3)
                  
                  
                     Määruse (EÜ) nr 377/2004 eesmärk on tõhustada koostööd kolmandatesse riikidesse lähetatud sisserände kontaktametnike vahel, kehtestades eeskätt kohustuse moodustada sisserände kontaktametnike kohalikud või piirkondlikud koostöövõrgustikud, edendades spetsiaalse e-vahendi kasutamist korrapäraseks teabevahetuseks kohalikes võrgustikes ning võttes kasutusele sisserände kontaktametnike võrgustike tegevusaruandluse süsteemi kaks korda aastas esitatavate eesistujariigi aruannete kaudu, kuid nõudmata seejuures operatiivsete süsteemide kasutamist või olemata otseselt seotud muudes Schengeni acquis'ga hõlmatud õigusaktides sisalduvate õigussätetega.
                  
               
                     (4)
                  
                  
                     16. mai 2018. aasta ettepanek sõnastada uuesti määrus (EÜ) nr 377/2004, eesmärgiga suurendada koordineerimist ja optimeerida sisserände kontaktametnike, sealhulgas kolmandatesse riikidesse lähetatud uute Euroopa kontaktametnike kasutamist, et viia tõhusamalt ellu ELi rände valdkonna prioriteete, ei kaldu kõrvale kehtiva määruse (EÜ) nr 377/2004 olemusest selles osas, mis puudutab selle spetsiifilist seotust Schengeni acquis' muude osadega.
                  
               
                     (5)
                  
                  
                     Määruse (EÜ) nr 377/2004 uuestisõnastamise ettepanekut võib seepärast sarnaselt kehtiva määrusega (EÜ) nr 377/2004 pidada Schengeni acquis' raames selliseks eraldiseisvaks meetmeks, mis ei ole operatiivselt seotud muude Schengeni acquis'sse kuuluvate õigusaktidega.
                  
               
                     (6)
                  
                  
                     Sellisel erandjuhul ja võttes arvesse kehtiva määruse (EÜ) nr 377/2004 eraldiseisvat olemust Schengeni acquis's, võib kinnitada, et kui Ühendkuningriik ei osale enam kehtivas määruses või selle edasises muutmises, kuid osaleb jätkuvalt neis ülejäänud Schengeni acquis' osades, kus ta praegu osaleb vastavalt nõukogu otsusele 2000/365/EÜ, (3) tagatakse sellega Ühendkuningriigi võimalikult laialdane osalemine, mõjutamata oluliselt Schengeni acquis' muude osade praktilist toimimist ja toetades samal ajal nende sidusust.
                  
               
                     (7)
                  
                  
                     Seetõttu tuleks vastavalt protokolli nr 19 artikli 5 lõikele 3 lõpetada Suurbritannia ja Põhja-Iiri Ühendkuningriigi suhtes otsuse 2000/365/EÜ artikli 8 lõike 2 kohaldamine seoses kehtiva määrusega (EÜ) nr 377/2004 ja selle edasise muutmisega, sealhulgas määruse (EÜ) nr 377/2004 uuesti sõnastamise ettepanekuga alates uuesti sõnastatud määruse (EÜ) nr 377/2004 ettepaneku jõustumisest.
                  
               
                     (8)
                  
                  
                     Sellest tulenevalt tuleks vastavalt protokolli nr 19 artikli 5 lõikele 3 lõpetada alates uuesti sõnastatud määruse (EÜ) nr 377/2004 ettepaneku jõustumisest samuti nõukogu otsuse 2004/926/EÜ (4) I lisa punkti 6 kohaldamine seoses määrusega (EÜ) nr 377/2004,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2000/365/EÜ ja otsuse 2004/926/EÜ I lisa punkti 6 kohaldamine lõpeb Suurbritannia ja Põhja-Iiri Ühendkuningriigi suhtes seoses nõukogu määrusega (EÜ) nr 377/2004 ja selle edasise muutmisega alates Euroopa Parlamendi ja nõukogu määruse (sisserände kontaktametnike Euroopa võrgustiku loomise kohta) uuesti sõnastatud ettepaneku jõustumise kuupäeval.
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 18. veebruar 2019
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  Nõukogu 19. veebruari 2004. aasta määrus (EÜ) nr 377/2004 sisserände kontaktametnike võrgustiku loomise kohta (ELT L 64, 2.3.2004, lk 1).
         
            (2)  Euroopa Parlamendi ja nõukogu 5. aprilli 2011. aasta määrus (EL) nr 493/2011, millega muudetakse nõukogu määrust (EÜ) nr 377/2004 sisserände kontaktametnike võrgustiku loomise kohta ((ELT L 141, 27.5.2011, lk 13).
         
            (3)  Nõukogu 29. mai 2000. aasta otsus 2000/365/EÜ Suurbritannia ja Põhja-Iiri Ühendkuningriigi taotluse kohta osaleda teatavates Schengeni acquis' sätetes (EÜT L 131, 1.6.2000, lk 43).
         
            (4)  Nõukogu 22. detsembri 2004. aasta otsus 2004/926/EÜ Schengeni acquis' osade jõustamise kohta Suurbritannia ja Põhja-Iiri Ühendkuningriigis (ELT L 395, 31.12.2004, lk 70).